|  |  |  |
| --- | --- | --- |
| **Tantárgy neve: Közös és eltérő szociokulturális értékek a mai Kanadában és Amerikában** | **Kódja:**  **LMB\_AM128G5** | **Kreditszáma: 5** |
| A tanóra típusa[[1]](#footnote-1): **szeminárium** és száma: **2** | | |
| A számonkérés módja (koll./gyj./egyéb[[2]](#footnote-2)): **gyakorlati jegy** | | |
| A tantárgy tantervi helye (hányadik félév): **4** | | |
| Előtanulmányi feltételek *(ha vannak)*:**—** | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| Kanada és az Egyesült Államok számtalan olyan értéket mutat, amelyet sokan nagyra becsülnek a világban. A hallgatók itt lehetőséget kapnak arra, hogy mélyen megérthessék a két ország közös és eltérő értékeit és azok társadalmi hátterét. Mindkét országban széleskörű a társadalmi elfogadottsága olyan alapvető fogalmaknak, mint az egyéni szabadságjogok, az egyenlőség, kölcsönös tisztelet, vallási és etnikai tolerancia. Viszont ha megvizsgáljuk a történelmi és szocio-kulturális hátterét ezen értékek kialakulásának és gyakorlásának, jelentős különbségeket tapasztalhatunk. Az Egyesült Államokban a puritanizmus és a protestáns örökség, a bevándorlás, a Határvidék jelensége, a nemzetépítés és az Amerikai Álom kohézív ereje olyan pragmatikus értékrendet alakított ki, amelynek főbb bástyái a kemény munka, az individualizmus, önállóság, esélyegyenlőség és jólét. Ami a kanadai nemzeti értékrend kialakulását illeti, a természeti környezet, az őslakos kultúra és a protestantizmus mellett jelentős francia katolikus befolyás a brit gyarmatbirodalmi státuszon belül másfajta értékrendet alakított ki, ahol a társadalmi felelősségvállalás, szolidaritás, közösségi gondolkodás, tolerancia, emberi méltóság és a föld tisztelete mellett a társadalmi hierarchiák elfogadása és a biztonság mindenképp fontos vezérelvek. A szeminárium lehetőséget ad arra, hogy a hallgatók az összehasonlító értékelemzések számos aspektusát egyénileg is megvizsgálják, például tanulmányozzák a jogrendszer, az alkotmány, az etnikumok kapcsolata, vagy az etnográfia szemszögéből elemezzenek érték-jelenségeket morális, pszichológiai vagy politikai megközelítéseket is alkalmazva. | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| Jean Baudrillard. *Amerika* (*Amérique*). Magvető Könyvkiadó, Budapest, 1996.  Huntington, Samuel P. *Kik vagyunk mi?: Az ameirkai nemzeti identitás dilemmái*. Budapest: Európa, 2004.  Leo Driedger. *Multi-Ethnic Canada: Identities and Inequalities*. Toronto: Oxford, 1996.  D.Barlett: *Who Stole the Dream?* Kansas: Andrews and McMeel, 1996.  M.Hurtig: *The Truth about Canada*. McClelland and Steward, 2008. | | |
| **Tantárgy felelőse** (*név, beosztás, tud. fokozat*)**: Dr. Kádár Judit, főiskolai docens, PhD** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)